Kemm hu sabiħ li nżommu l-kultura tagħna ħajja. Kultura li nkunu kapaċi ngħixuha madwarna u narawha kull fejn induru. L-artista Marija Blanche Bugeja għadha kif għamlet arti li tista' titgawda mill-Maltin u t-turisti li jżuru l-villaġġ ta' Marsaxlokk. Bi sfond abjda ta' garaxxa bil-bieb tal-injam, hi pinġiet is-salib tal-kavallieri, li ħafna jsibuh bħala s-salib ta' Malta u fih użat il-karatteristiċi tal-luzzu. Ir-ritratt ġie xxerjat mill-paġna Malta, News, Photos & People u ċertament li ġibed l-attenzjoni ta' bosta. Il-paġna kitbet, "M'hemm xejn isbaħ mill-arti u l-kultura li permezz tagħhom insebbħu u nagħtu kulur l-ibliet u l-irħula tagħna! Prosit kbira lill-artista Marija Blanche Bugeja ta' dan il-kapulavur ġewwa Marsaxlokk." Huma żiedu wkoll, "J'alla jkun hawn aktar żgħażagħ li jkomplu jimmilitaw fil-qasam tal-arti biex inkomplu npaxxu l-għajnejn tal-Maltin u t-turisti u naprezzaw iktar it-tradizzjonijiet tagħna!" F'isem it-tim ta' Gwida.mt, ngħidu prosit lil din l-artista brava! Nittamaw li naraw aktar kreazzjonijiet minn tagħha madwar Malta. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Raġel Jinstab Għarwien Ħuta Ġewwa L-Ħitan Ta' Teatru! Bil-Filmat: Ray Attard U Diane Nikolic B'Membru Ġdid Fil-Familja Tagħhom Bil-Filmat: Sitwazzjoni Mhux Tas-Soltu Ġewwa Tal-Linja Aktar Kmieni Llum! Bil-Filmat: "Jien Minix Giddieba" - Moira Delia Titlaq 'Il Barra Mill-Istudjo